Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 47:1-31
47 E lyo Yosefe aile no kweba Farao ati:+ “Tata na bamunyinane nabesa ukufuma ku calo ca Kanaani ne mikuni yabo ne ng’ombe shabo na fyonse ifyo bakwata, kabili moneni bali mu calo ca Goshene.”+2 Kabili abuulile abaume basano pali bamunyina bonse, ukuti abatwale kuli Farao.+3 E lyo Farao atile kuli bamunyina: “Milimo nshi mwaishiba?”+ Na bo batile kuli Farao: “Fwe babomfi benu tuli bacemi ba mpaanga,+ ifwe ne fikolwe fyesu.”+4 Pa numa batile kuli Farao: “Twishile ku kutubilisha muli cino calo,+ pantu takuli umulemfwe wa kuliisha imikuni ya babomfi benu,+ pantu icipowe calikosa mu calo ca Kanaani.+ E ico shi lekeni ababomfi benu bekale mu calo ca Goshene.”+5 E lyo Farao atile kuli Yosefe: “Wiso na bamunonko nabesa kuli iwe.6 Icalo ca Egupti cobe.+ Leka bekale apawamisha mu calo.+ Leka bekale mu calo ca Goshene,+ kabili nga waishiba ukuti pali bena pali abaume abakosa,+ ubapeele umulimo wa kucema ing’ombe shandi.”+7 E lyo Yosefe aingishe Yakobo wishi kuli Farao no kumulondolola kuli ena, kabili Yakobo apaalile Farao.+8 E ico nomba Farao aipwishe Yakobo ati: “Bushe muli ne myaka inga?”9 Na o Yakobo ayaswike Farao ati: “Imyaka iyo nalulumba myaka umwanda umo na makumi yatatu (130).+ Inshiku sha myaka yandi shaba ishinono kabili ishaisulamo ukucula,+ kabili tashafika ku nshiku sha myaka ya kululumba iya fikolwe fyandi.”+10 Pa numa Yakobo apaalile Farao kabili afumine pa cinso ca kwa Farao.+11 E fyo Yosefe alengele wishi na bamunyina ukwikala mulya no kubapeela impanga mu calo ca Egupti, apawamisha, mu calo ca Raamsese,+ ukulingana ne cipope ca kwa Farao.12 Kabili Yosefe alepeela ifya kulya+ kuli wishi na bamunyina na ba mu ng’anda ya kwa wishi bonse, ukulingana ne mpendwa ya banono babo.+13 Nomba mu calo conse tamwali ifya kulya, pantu icipowe calikulile nga nshi;+ kabili aba mu calo ca Egupti ne calo ca Kanaani balinakwike pa mulandu wa cipowe.+14 Kabili Yosefe alelonganike indalama shonse ishasangilwe mu calo ca Egupti na mu calo ca Kanaani mu ngano abantu baleshita;+ kabili Yosefe aleleta indalama isho mu ng’anda ya kwa Farao.15 Shasukile indalama isha bena Egupti ne sha bena Kanaani shapwa, kabili abena Egupti bonse batendeke ukuya kuli Yosefe, abati: “Tupeeleni ifya kulya!+ Cinshi twalafwila pa menso yenu pa mulandu wa kuti indalama nashipwa?”+16 E lyo Yosefe atile: “Nga nashipwa, leteni ifitekwa fyenu pa kuti na ine imupeele ifya kulya.”17 Na bo batwele ifitekwa fyabo kuli Yosefe; na Yosefe alebapeela ifya kulya ilyo batwala bakabalwe babo ne mikuni ne ng’ombe ne mpunda,+ e fyo alebapeela ifya kulya pa fitekwa fyabo fyonse mu mwaka ulya.18 Wasukile umwaka ulya wapwa, kabili batendeke ukuya kuli ena umwaka wakonkelepo no kutila: “Tatwafise ici kuli shikulu ukuti indalama ne fitekwa nafipeelwa fyonse kuli shikulu.+ Tapashele nangu kamo aka kuleta kuli shikulu kano fye imibili yesu ne mpanga yesu.+19 Cinshi twalalobela pa menso yenu,+ ifwe pamo ne mpanga yesu? Tushiteni pamo ne mpanga yesu mu fya kulya,+ na ifwe pamo ne mpanga yesu tukaba abasha kuli Farao; kabili tupeeleni imbuto pa kuti twifwa ne mpanga yesu ionaika.”+20 E ico Yosefe ashitiile Farao+ impanga yonse iya bena Egupti, pantu umwina Egupti onse ashitishe impanga yakwe, pantu icipowe calikulile pali bena; ne calo caishileba ca kwa Farao.21 E lyo abantu bena abakuushiishe mu misumba ukubafumya ku mpela imo iya mupaka wa Egupti ukushinta ku mpela ibiye.+22 Impanga iyo ashashitile fye ya bashimapepo,+ pantu ifyo bashimapepo balelya fyalefuma kuli Farao kabili balelya ifyo Farao alebapeela.+ E co bashashitishiishe impanga yabo.+23 E lyo Yosefe atile ku bantu: “Moneni, lelo nimushita imwe ne mpanga yenu, nomba muli ba kwa Farao. Moneni imbuto ishi shaba shenu, kabili mushitande mu mushili.+24 Nga mwalobolola,+ e lyo mukafyakanye mu fiputulwa fisano. Iciputulwa cimo mukapeele Farao,+ lelo ifyashala fine fikaba fyenu kabili e po mukafumya imbuto sha kubyala ne sha kulya imwe na ba mu mayanda yenu na bana benu.”+25 E ico batile: “Mwapususha imyeo yesu.+ Lekeni shikulu atubelele uluse, kabili twalaba abasha ba kwa Farao.”+26 Awe Yosefe acitile ici ukuba icipope pa mpanga ya Egupti ukufika na kuli buno bushiku ica kuti Farao alepeelwa ica pali fisano. Impanga fye iishali ya kwa Farao ya bashimapepo.+27 Kabili Israele akonkenyepo ukwikala mu calo ca Egupti, mu calo ca Goshene;+ e mo baikele no kufyala kabili bafulile nga nshi.+28 Kabili Yakobo aikele mu calo ca Egupti imyaka ikumi na cinelubali (17), ne nshiku sha kwa Yakobo, isha mweo wakwe, shaishileba umwanda umo na makumi yane na cinelubali (147).+29 Shasukile shafika inshiku sha kuti Israele afwe.+ E ico aitile umwana wakwe Yosefe no kumweba ati: “Nomba nga walintemwa, shi bika ukuboko kobe mwi samba lye tanta lyandi,+ kabili ube ne cikuuku kuli ine kabili unange ukuti kuti nakucetekela.+ (Wikanshiika muno Egupti iyo.)+30 Ndefwaya nkashiikwe ukwalaala ifikolwe fyandi,+ na iwe ukamfumye muno Egupti no kunshiika mu nshiishi shabo.”+ Na o atile: “Nkacita ukulingana ne fyo mwasosa.”31 E lyo atile: “Lapa kuli ine.” Na o alilapile.+ E lyo Israele akontamine ku mitwe ya busanshi.+
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn